ESPNIC kongress Maltal 16-19.juuni 2026.
Mul oli võimalus osaleda tänu Eesti Anestesioloogide Seltsi stipendiumile ESPNIC kongressil, et saada viimast informatsiooni meie kõige väiksemate patsientide ravi printsiipide kohta. Püüan seda informatsiooni edasi anda meie kolleegidele.
Kongress tõi kokku laste ja vastsündinute intensiivravi arstid, õed ning teadlased üle maailma. Osavõtjaid oli üle 1000 delegaadi. Kongress toimus paraleeleselt 6 auditooriumis, lisaks poster saal ja meditsiinitehnika väljapanek.
ESPNIC2026  keskendus sellele, kuidas parandada kriitiliselt haigete vastsündinute ja laste ravi. Suurt tähelepanu pöörati hingamis strateegiale: Mitte invasiivne ventilatsioon, kõrgsageduslik ventilatsioon, ECMO kasutamise näidustused , kopsu kaitsev ventilatsioon. Kopsu kaitsev ventilatsioon on oluline standart. Eesmärk ei ole “normaalne gaasivahetus iga hinnaga“, vaid kopsu kahjustuse vältimine. Kasutada väiksemaid hingamismahte, optimeeritud PEEP ja võimalikult madal FiO2. Aktsepteeritakse mõõdukat hüperkapniat , kui see vähendab ventilatsiooni kahjustusi. Mitte invasiivne ventilatsioon esimesena CPAP ja NIV, on eelistatud enneaegsetel vastsündinutel. Intubatsiooni püütakse vältida või edasi lükata. Infusioonravi peab olema individualiseeritud. Albumiini rutiinne kasutamine hüpotensiooni raviks ei ole soovitav, kristalloid on esmane valik. Patsiendi vere säästmise põhimõtete rakendamine neonatoloogias – kuidas me rajame veeniteed. Lisaks olulised teemad olid sepsise varajane äratundmine ja  kiire ravi. Vanemate juuresolek intensiivravis. Esmakordselt käsitleti ka ravi piiramist, eetilisust laste intensiivravis.

